Diari Oficial de la Generalitat Valenciana


Sumari del DOGV 2078, del 29-07-1993 (1993/828807)

RESOLUCIÓ de 24 de maig 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció de la Plaça de Bous de València.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2078

Data del DOGV
:   29-07-1993

Secció del DOGV
:   ALTRES DISPOSICIONS

Número del document
:   1993/828807


Data del document
:   24-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 24 de maig de 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció de la Plaça de Bous de València.  
Atés que, pel Reial Decret 2431/1983 de 13 de juliol (BOE de 13 de setembre de 1983), es va declarar Monument Històrico- artístic de caràcter nacional la Plaça de Bous de València.  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció d'aquest monument.  
Atès allò que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desplegament parcial de dita llei, la Direcció General de Patrimoni Artístic ha resolt:  
Primer  
Incoar expedient de delimitació de l?entorn de protecció de la Plaça de Bous de València.  
L'entorn de protecció es delimita en els annexos que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'Alcaldessa de l'Ajuntament de València i fer-li saber que, d'acord amb allò que estableix l'article 19 en relació amb l'11 de la llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Quart  
Que, d'acord amb el que disposa l'article 12.2 del Reial Decret 111/1986, de 10 de gener, per al desplegament parcial de la llei 16/1985, es notificarà aquesta resolució a les persones interessades, als efectes oportuns, i al Registre General de Béns d?Interès Cultural, per a l'anotació preventiva.  
Cinqué  
Que aquesta resolució, amb els annexos corresponents, es publique en el Diari Oficial de la Generalitat Valenciana i en el Butlletí Oficial de l?Estat.  
La qual cosa es fa pública als efectes que pertoquen.  
València, 24 de maig de 1993.- El Director General de Patrimoni Artístic: José Morera Buelti.  
ANNEX I  
Motivació de la delimitació proposada  
El criteri general seguit per a la delimitació de l?entorn de protecció de béns d'interés cultural (BIC) consisteix a incloure dins l?àrea de protecció els elements urbans següents:  
- Les parcel·les que limiten directament amb la que ocupa el BIC, perquè qualsevol intervenció que s'hi realitze pot afectar el BIC tant visualment com física.  
- Les parcel·les que recauen al mateix espai públic que el BIC i que en constitueixen l?entorn Visual i ambiental immediat, atés que qualsevol intervenció que s'hi realitze pot suposar una alteració de les condicions de percepció d'aquell o del caràcter de l?espai urbà.  
- Els espais públics en contacte directe amb el BIC i les parcel·les esmentades anteriorment, les quals en constitueixen part de l'ambient urbà immediat.  
- Les edificacions o qualsevol element del paisatge urbà que, encara que no tinga una situació d'immediatesa amb el BIC, n'afecten de forma fonamental la percepció.  
ANNEX II  
Area de protecció   
A) Descripció literal de la delimitació Origen  
Punt de trobada de l'alineació est del carrer de Bailén amb l'alineació nord del carrer de Xàtiva.  
Sentit  
El moviment de les agulles del rellotge.  
Línia delimitadora  
Des de l'origen continua per l'alineació nord del carrer de Xàtiva fins a l'alineació est del carrer de Russafa, continua pel mateix carrer fins a l'alineació nord del carrer del General Sant Martí i per aquell carrer fins a l'alineació est del carrer de Castelló per on continua fins 4 la primera paret mitgera de l'edifici xamfrà amb el carrer d'Alacant, entra per allà i corre per la part posterior dels edificis de l'illa de cases que donen al carrer d'Alacant, ix per la paret mitgera d'aquest que dóna al carrer de Sogorb i en recorre la façana. Per la façana sud de l'edifici creua el carrer d'Alacant i corre la línia, sud de les cobertes d'andanes de l'Estació del Nord fins a l'alineació est del carrer de Bailén i corre aquesta fins al punt d'origen.  
B) Delimitació gràfica  
S'adjunta plànol per a la seua publicació.  
Veure imatge